འདི་ལོ་བོད་ཁྱིམ་སློབ་གྲྭ་སྤྱི་ཡོངས་ལ་འགན་འཛིན་འཕོ་འགྱུར་བྱུང་ཡོད་པ་བཞིན།ང་ཚོའི་སློབ་གྲྭའི་ནང་དུའང་འཕོ་འགྱུར་གྱི་རིགས་ཁ་ཤས་བྱུང་ཡོད་པ་ནི།ཐོག་མར་དགེ་ཆེ་ཟླ་བ་རྒྱ་མཚོ་ལགས་སློབ་གྲྭ་འདི་ནས་བོད་ཁྱིམ་གྷོ་པལ་པུར་དུ་ལས་གནས་སྤོས་པ་དང་།དེ་ཡི་ཚབ་ཏུ་དགེ་ཆེ་ཕྱག་རོགས་རྒན་ཀརྨ་བཀྲ་ཤིས་ལགས་གནས་འཕར་གྱིས་དགེ་ཆེའི་ལས་གནས་ལ་བསྐོ་བཞག་བྱས།དེ་ནས་དགེ་ཆེ་ཕྱག་རོགས་ཀྱི་གནས་རིམ་ཐོག་སྤྱི་ཚོགས་རིག་གནས་ཀྱི་རྒན་ཆོས་སྟོབས་བཀྲ་ཤིས་ལགས་བསྐོ་བཞག་བྱས་ཡོད་པ་མ་ཟད།ཕྱི་ཟླ་༤པའི་ཚེས་ཉིན་བློ་གཏེར་ཚོགས་ཁང་ནས་མཛད་སྒོ་སྟབས་བདེ་ཞིག་ཚོགས་ཏེ་སློབ་སྤྱི་གཙོས་པའི་དགེ་ཆེ་རྣམ་པས་ལས་གནས་འཕོ་བསྒྱུར་གྱི་གཏམ་བཤད་སྤེལ།